બૉલીવુડ ડાસિંગ ક્વીન માધુરી દીક્ષિતે પડદા પર પોતાના ડાન્સની મદદથી જોરદાર પુનરાગમન કર્યું છે . વર્ષ 2013ની બ્લૉક બ્લાસ્ટર ફિલ્મ યે જવાની હૈ દિવાની . . . માં માધુરીએ રણબીર કપૂર સાથે એવો પોતાનો ઘાઘરો ધૂમાવ્યો કે લોકો તેને જોઇને પાગલ બની ગયા અને આ વાત ફરી એકવાર સાબિત થઇ ગઇ છે કે 46 વર્ષીય માધુરી દીક્ષિતના ડાન્સમાં આજે પણ જેટલી કશિશ છે એટલી કોઇપણ અભિનેત્રીમાં નથી . એટલા માટે ફરી એકવાર માધુરીના આઇટમ નંબરની માંગ શરૂ થઇ ગઇ છે . મળતા સમાચાર મુજબ કરણ જોહર પ્રોડક્શનની આગામી ફિલ્મ શુદ્ધિમાં માધુરીનું એક આઇટમ નંબર હોઇ શકે છે , તે પણ ડાન્સિંગ સ્ટાર રિતિક રોશન સાથે . જો આમ થાય છે તો ખરેખરમાં આ સિને દર્શકો માટે ઘણી અનોખી અને સુખદ વાત હશે કે પડદા પર એક નહી પરંતુ બે ડાન્સિંગ આઇકન જોવા મળશે . અંગત માહિતી ધરાવનાર લોકોનું કહેવું છે કે માધુરી રિતિક સાથે ડાન્સ કરવા માટે તૈયાર થઇ જશે કારણ કે ફિલ્મના નિર્માતા કરણ જોહર છે . જેમની સાથે માધુરી ડાન્સ રિયાલિટી શો ઝલક દિખલા ઝા . . ને જજ કરી ચૂકી છે . યે જવાની હૈ દિવાની . . . પણ માધુરીએ કરણના કહેવાથી સાઇન કરી હતી કારણ કે આ ફિલ્મના નિર્માતા પણ કરણ જોહર જ હતા . આમપણ માધુરી માટે રિતિકના પપ્પા રાકેશ રોશન સાથે ઘણા સારા સંબંધ રહ્યાં છે , બંનેએ સાથે ઘણું કામ કર્યું છે અને સિને દર્શકોને ઘણી સારી ફિલ્મો આપી છે . જવા દો જે પણ હોય જોઇએ હવે શું થાય છે ? અત્રે ઉલ્લેખનીય છે કે ' શુદ્ધિ ' માં રિતિક અને કરીના લીડ રોડમાં છે . રિતિક અને કરીનાએ 12 વર્ષ પહેલાં કરણ જોહરની ફિલ્મ કભી ખુશી કભી ગમમાં સાથે કામ કર્યું હતું . ફિલ્મ સુપરહિટ હતી જો કે ત્યારબાદ બંનેની સાથે , મુજસે દોસ્તી કરોગે અને વર્ષ 2003માં બડજાત્યાની ફિલ્મ મે પ્રેમ કી દિવાની હૂં . . . માં સાથે કામ કર્યું હતું પરંતુ ફિલ્મ ફ્લોપ રહી હતી . ફિલ્મના નિર્દેશક અગ્નિપથ ફિલ્મવાળા કરણ મલ્હોત્રા છે . ફિલ્મ પુર્નજન્મની કહાની પર આધારિત છે .